Galegos no Giro de Italia

[miniatura|350px|[Vicente López Carril.]]
Tralo Giro de Italia 2014, só en 21 das 97 edicións disputadas houbo representación de ciclistas **galegos no Giro de Italia**. A primeira delas foi no Giro de Italia 1954, cando o ponteareán Emilio Rodríguez foi seleccionado entre os 7 integrantes do equipo español, téndose que retirar antes do remate da proba. Dende entón outros 17 corredores galegos teñen participado na segunda carreira ciclista máis importante do mundo, salientando os resultados acadados por Vicente López Carril e Marcos Serrano, que conseguiron rematar entre os 10 primeiros da clasificación xeral (cuartos e oitavo). A única vitoria de etapa acadouna López Carril na edición de 1971 no ascenso ó Gran Sasso. Na edición de 2009 houbo a maior participación galega na proba italiana con cinco ciclistas por mor da presenza do equipo Xacobeo Galicia.

De seguido amósase unha lista cos datos sobre os corredores, colocados segundo a posición acadada na súa mellor participación:

## Vicente López Carril 
Vicente López Carril (1942-1980) competiu en 6 edicións do Giro de Italia, completando a proba nas 6 ocasións, e rematando 2 veces entre os 10 primeiros clasificados. A súa mellor participación foi a do ano 1972, cando acadou o cuarto posto na clasificación xeral, que liderou o belga Eddy Merckx. É o único ciclista galego que gañou unha etapa na carreira italiana, o 25 de maio de 1971 no Gran Sasso.

* 1 vitoria de etapa (en 1971).

## Marcos Serrano Rodríguez 
Marcos Serrano (1972- ) competiu en 2 edicións do Giro de Italia, completando a proba só na primeira ocasión, na que rematou oitavo, sendo o primeiro ciclista español da clasificación xeral.

## Óscar Pereiro Sío 
Óscar Pereiro (1977- ) competiu nunha edición do Giro de Italia no seu primeiro ano no equipo Phonak, completando a proba no posto 11 da clasificación xeral.

## Álvaro Pino Couñago 
Álvaro Pino (1956- ) competiu en 3 edicións do Giro de Italia, completando a proba nas dúas primeiras ocasións. A súa mellor participación foi a do ano 1983, cando rematou no posto 19 da clasificación xeral.

## Jesús Blanco Villar 
Jesús Blanco Villar (1962- ) competiu nunha edición do Giro de Italia, completando a proba no posto 25 da clasificación xeral.

## José Luis Sánchez de la Rocha 
José Luis Sánchez (1972- ) competiu nunha edición do Giro de Italia, completando a proba no posto 61 da clasificación xeral.

## Gustavo Miguel Otero Gómez 
Gustavo Otero (1973- ) competiu en 2 edicións do Giro de Italia, completando a proba nunha ocasión, na que rematou no posto 62 da clasificación xeral.

## David Blanco Rodríguez 
David Blanco (1975- ) competiu nunha edición do Giro de Italia, completando a proba no posto 66 da clasificación xeral.

## José Ángel Vidal Martínez 
José Ángel Vidal (1969- ) competiu en tres edicións do Giro de Italia, completando a proba nas dúas últimas ocasións. A súa mellor clasificación xeral foi no posto 78.

## Gonzalo Rabuñal Ríos 
[miniatura|320px|[Xacobeo Galicia participou na edición 2009 do Giro.]]
Gonzalo Rabuñal (1984- ) competiu nunha edición do Giro de Italia, completando a proba no posto 115 da clasificación xeral.

## Delio Fernández Cruz 
Delio Fernández (1986- ) competiu nunha edición do Giro de Italia, completando a proba no posto 124 da clasificación xeral.

## José Manuel Oliveira Boga 
José Manuel Oliveira (1967- ) competiu nunha edición do Giro de Italia, completando a proba no posto 140 da clasificación xeral.

## Serafín Martínez Acevedo 
Serafín Martínez (1984- ) competiu nunha edición do Giro de Italia, completando a proba no posto 142 da clasificación xeral.

## Gustavo César Veloso 
Gustavo César Veloso (1980- ) competiu nunha edición do Giro de Italia, completando a proba no posto 145 da clasificación xeral.

## Jesús Rodríguez Carballido 
Jesús Rodríguez Carballido (1962- ) competiu nunha edición do Giro de Italia, completando a proba no posto 158 da clasificación xeral.

## Emilio Rodríguez Barros 
Emilio Rodríguez (1923-1984) competiu nunha edición do Giro de Italia, tendo que abandonar a carreira.

## Manuel Carrera Punzón 
Manuel Carrera (1962- ) competiu nunha edición do Giro de Italia, tendo que abandonar a carreira.

## David García Dapena 
David García (1977- ) competiu nunha edición do Giro de Italia, tendo que abandonar a carreira.

## Participantes por edición 
## Notas 
## Véxase tamén 
### Outros artigos 
* Galegos na Vuelta a España
* Galegos no Tour de Francia